2240 Jacob Pedersen fæste 1831

Fæsteprotokol Nedergårds gods 1719-1835 s. 563-567 FS billede 285-287

Fæstebrev for Jacob Pedersen Gaardmand i Hougaardene

Fierde Klasse No5 FR [Frederik (den 6) Rex] til Dokumenter efter Stemplet papiirs Forordn. §5, lit C 84 Rbsk Sølv Schifter 1831 Falkenskiold

N: Baron af Holsten Contre Admiral og Kammerherre, Commandeur af Dannebroge og Dannebrogsmand:- Deputeret i det Kongelige Admiraliteets og Commissariats Collegium - Frieherre til Baroniet Holstenshuus og Langensøe pp – Allermaadigst Beskikket Curator for Stamherren Hr. Kammeriunker N.E.V. von Kaas, og Administrator for Hans Stamhuus Nedergard paa Langeland.

Giør hermed vitterligt: At have stæd og Fæst, saasom ieg og hermed stæder og fæster ifølge approberet Fæste Forestilling af 18de Julii sidst, til Ungkarl Jacob Pedersen fø'd i Hougaardene nu 27 Aar gammel, den Gaard i bemelte Hougaardene i Bøstrup Sogn, som hans Fader Peder Jacobsen sidst havde i Fæste; og som hans Moder formedelst Alder, og Skrøbelighed, nu til ham haver afstaaet, og frasagt sig til Nedergaards Besidder som Eyer; hvilken Gaard efter nu fuldendt Udskifftning staar for Hartkorn Ager og Eng 5 tdr - 2 Fr 2 alb, og Skovskyld - - 1 1/3 alb benevnte Jacob Pedersen som hans Fødegaard, sin Levetiid maae nyde, bruge, og i Fæste beholde med alt sit Tilliggende i Mark og Bye, paa effterskrevne Fæste Vilkaar nemlig -

1: Den Aftægt af Gaarden aarlig som Fratrædersken Fæsterens Moder har forbeholdt sig hendes Levetiid, og som han har tilstaaed hende, skal han til bestemte Tiider aarlig yde hende nemlig 12 skpr Rug, 12 skiepper Byg, 2 skiepper Hveede, 2 skpr Mad-Ærter, 2 Kander sød Melk, dagligen, fra 1te Maii til Mortensdag, og den øvrige Tiid af Aaret Een Kande daglig naar saadant haves, - 2 lispund Sommer Smør, 8 pund Sviine Fet og 2½ lispund reenskaaren Flæsk, en levende feed Gaas, et Faar med Grøde i frit Foder og Græs paa Gaardens Græsning 2 skpr æbler og Pærer, 1 lispund Hørr aarlig, og en liden Kaalplæt i Haugen, samt frit Huuslye og Ildbrændsel i Gaarden; imod hvilken af Fæsteren til hans gamle Moder udlovede Aftægt aarlig intet haver at erindre fra Nedergaards Besidders Siide; men vil blive ganske for Fæsterens egen Regning, uden Ansvar derfor af Herskabet eller Curator nu eller i Fremtiiden.

2. Ifølge Forordningen af 8de Juni 1787 ere Gaardens samtlige Bygninger overleveret Fæsteren uden mangler ligesom og complet Besætning, og Inventarium, samt Føde og SædeKorn for Eet Aar; alt af den med Rettens Middel inden 26de November 1831 afholdte Sygns Overleverings Forretning, som findes i verificeret Gienpart vedhæftet dette Reversal Fæstebrev, paa hvilken maade, og i hvilken stand Fæsteren ved Fratræddelsen skal være pligtig at aflevere samme uden Mangel, eller erstatte Grevskabet samme efter lovlig Taxation.

3. Fæsteren betaler for dette Aar, og fremdeeles aarlig til sine rette Tider alle Kongelige Skatter og Afgivter, samt extra Paabudde ordinaire og extra ordinaire som nu ere eller hereffter paabydes af denne Gaards Bygninger, Hartkorn, Personer, Jorder, eller deslige saavel af Eyendom som af Brug, intet undtagen alleene Bankrenten: - naar fra Nedergaards Forvalter paakræves, alt uden nogen Restance og hvorved Fæsteren in Specie er fraskreven den ved Forordningen af 15. April 1818 §5 bestemte Gotgiørelse.

4. Afgivten af denne Gaard, efter Jordebogen 1830, vedbliver fremdeeles at ydes; ligesom den for forrige Fæster efter Byens Udskifftning var bestemt, og ydet, saalenge Fæsterens gamle og brave Moder lever; og nyder Undertægt af Gaarden; men den 1te November effter Hendes Død skal denne Fæster betale, og yde følgende Jordebogs Afgivt aarlig af denne gaard nemlig: Byg 5 Tdr, Havre 2 Tdr Eet godt fedt Lam, 2 feede Giæs stk til 10 pund Vægt, 2 Høns, og isteden for det halve Fødenøed som hidtil, betale aarlig 2 Rbdr Sølv i 2de Terminer, saa og at yde Landgilde Kornet til hvert Aars Martiny dag, i sundt, got, velrenset, og forsvarligt Korn, i alle deele med lovligt Maal, og Opmaal, og dette Landgilde Korn aarlig at levere frit til hvilket sted i Landet bestemmes, effterat det først har været modtaget og oplagt pa Nederdaard eller Magazinet, og siden derhen at udskibes og transporteres af Fæsteren. Smaae Redselen leveres som sædvanlig naar Fæsteren derom tilsiges alt forsvarligt

5. Af denne Gaard skal som hidtil forrettes fuld Hoverie til Nedergaard og Siøe, i Overensstemmelse med den for Stamhuustet Nedergaard og Gods den 24de April 1798 approberede Hoverie Foreening, hvoraf skal blive vedhæfftet en verificeret Gienpart, til Regel og Rettesnoer for Fæsteren af denne Gaard, som herved udtrykkelig er paalagt at forrette samme i alle Maader med Troeskab og Flied, uvægerligen med Ægt, og Arbejde, naar Fæsteren derom tilsiges.

6. den aarlige Assurance Premie af den Sum denne Gaards Bygninger nu, eller hereffter ansættes for i Brand Cassen, skal denne Fæster aarlig til bestemte Tiider yde, saavelsom, alt hvad der er, eller biver en Følge af Assurance - For øvrigt skal denne Fæster og saavel til Private som til Offentligt og Almindeligt Brug og Indretninger uden Modsettelse, fremdeeles aarlig præstere hvad han som Fæster af denne Gaard, og dens Tilliggende, ifølge Loven, eller Sædvane er pligtig.

7. Inderster, eller deslige, i hvem det end være maae, uden Fæsterens gamle Moder, maae han aldeeles ikke indtage til huuse paa Gaarden uden Herskabets eller Forvalterens skrivtlige Tilladelse, alt under dette Fæste, og al Fæsterets Fortabelse, hvis Fæsteren imod denne, eller øvrige Fæstepligter forseer sig.

8. Fæsteren skal udvande Gaarden Hauge til 5 a 6 skpr Land, beplante den med gode Frugttræer, og anlægge Humle og Kommen til Fornødenhed og Brug, forsaavidt ikke allereede skeet er, og indhegne Gaard og Hauge med gode dobbelte Steengierder og Torn plandtning, og ellers Grøvter med levende Hegn, og saaleedes have alt i complet Stand inden 3 Aar fra dato, eller derfor staae til Ansvar. Fæsteren skal dyrke og drive Gaardens Jorder forsvarlig og vel, intet af Gaardens Tilliggende i Mark, eller Bye paa nogen Maade forøde, bortleje, eller paa nogen andre Maader fra Gaarden lade borgkomme, eller til Upligt bruge, ey heller sælge eller bortgive nogen slags Foder eller Høe fra Gaarden, og stedse holde lovlig Hegn og Fred. - Fæsteren maae ey heller skiære Torv, eller hugge Gersel paa Gaardens Grund uden Herskabets eller dets Befuldmægtigedes foregaaende Udviisning og derpaa fulgte Taxation.- Fæsteren skal og hver Gang een af Gaardens Marker brækkes til Sæd, opbryde alle tilsyneladende store og smaae Steen og føre sig samme til Nytte, som Hegn om hans Fæstegaard, Hauge, og Marker - Saa skal Fæsteren og være forbunden at forrette Klapjagt, Ægt og Arbejde ved Hovedgaardens Opbyggelse, Garrde, og Huuses Udflytning og Opbyggelse paa Godset, enten i Anledning Ildebrande eller deslige, hvorved den eene Bonde stedse skal komme den anden til Hielp ved slige Leyligheder paa Godset, alt uden Gotgiørelse.

9. Det fornødne Ege Undertømmer til Aftægtsværelsens Indretning , og til Gaardens høystnødvendige Reparation, skal blive Fæsteren inden Udgang 1832 udleveret mod almindelig Saugløns Betaing pr. Alen, naar saadant haves

10. Alle Udgivter i Anledning dette Fæste, saa og den Forvalteren tilstaaede 10 proCto af Indfæstnings Summen, betaler Fæsteren uden Afgang i Fæstet, som er betalt med 400 Rbdr Sedler.

Fæsteren paabydes det aldeeles at græsse hans Gierselshauge med nogen slags løse Kreaturer, under Tiltale og Straf; Saa skal Fæsteren og stedse viise hørig og Lydighed imod Herskabet, og enhver af deres Beskikkede i alle lovlige Tilfælde; - Alt under dette Fæste og al Fæsterets Fortabelse, og anden Strafs undgieldelse efter lovlig Adfærd, hvis Fæsteren ikke opfylder disse Fæste Vilkaar i et, og alt, eller herimod handler Saaledes udstædes dette Fæstebrev under min Haand og Segl

Kiøbenhavn den 30. December 1831

H. Holsten

L.S.

I følge Forordningen af 8de Februari 1810, er indbetalt i Nyborg Amtstue 1 Rbdr. Sølv pr Tønde Hartkorn, med 5 Rbdr 10sk Sølv, effter Amtstuens Qvitering af 3de Januarii 1832

test. Kastrup

Forvalter

Læst inden Langelands Hereders Rett den 11te Februari 1832

Schmidten

Til Dommer og Skriver

§ 84 Læsningen 4 mk Sølv

Justitz Fondet 12 4/5sk

er 4mk 12 4/5sk

I Tegn 5mk

Siiger Fem Mark

Lund

Ligelydende Original Fæstebrev med vedhæftede Synsoverleverings Forretning, og en trykt Hoverie Forening, den samme som var vedhæftet min Formand og Faders Fæstebrev paa denne grund, haver ieg modtaget og til mig anammet, effterat samme i det heele for mig lydelig er bleven oplæst, i undertegnedes Overværelse, hvis Indhold i alle dets Ord, og punkter, ieg ved min Underskrivt forpligter mig i alle maader at holde og fremdeeles at effterleve

Jacob Pedersen

Som overværende underskrevne til

Vitterlighed

Kastrup, Saabye

Tekst langs kanten på 1 side af fæstet:

Ifølge Forordn. af 24 Juni 1840 § 17, anføres at den her bortfæstede Gaard, under nyt Matriculs No 1 er ansat for aarlig Gammelskat 34 Rbdl 76 sk og nyt uprivilegerede Matriculs Hartkorn A. og E. 4Tdr . 3Fk samt at det nye Hartkorn ingensomhelst Indflydelse har paa de Fæsteren paahvilende Korn og Kongeafgivter eller andre Præstrationer til Herskabet